open-index/open-wikipedia-markdown huggingface dataset:
Odontosida

* se systematisk inndeling

***Odontosida*** er en slekt av sommerfugler som hører til familien svermere (Sphingidae).

## Utseende
Middelsstore (vingespenn ca. 50 millimeter), brunlige svermere. Thorax er mørk foran og på sidene, grønnlig brun i midten. Bakkroppen er ganske mørk. Forvingene er smale, lett sigdformede og flikete langs ytterkanten. De er grønnlig brune eller gulbrune med mørke flekker og bånd.
Bakvingen er brunoransje, eller med et rødt felt i spissen.

## Levevis
Larvene har blitt funnet på planter i slektene *Dovyalis* (vierfamilien) og *Hermannia* (kattostfamilien).

## Utbredelse
Slekten er utbredt i det sørlige Afrika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Macroglossinae
************** Slektsgruppen Macroglossini Harris, 1839
*************** Gruppen Macroglossina Harris, 1839
**************** Slekten *Odontosida*  Rothschild & Jordan, 1903
***************** *[[Odontosida magnificum]]* - (Rothschild, 1894)
***************** *[[Odontosida pusillus]]* - (R. Felder, 1874)

## Kilder
* Markku Savela's Lepidoptera and some other life forms: Sjekkliste over artene. Hentet 26.10. 2012.
* African Moths - *Odontosida magnificum* http://www.africanmoths.com/pages/SPHINGIIDAE/MACROGLOSSIDAE/odontosida_magnificum.htm
* Biodiversity Explorer - *Odontosida pusilla* http://www.biodiversityexplorer.org/lepidoptera/sphingidae/odontosida_pusilla.htm

## Eksterne lenker
*
Jørn Berge Larsen

**Jørn Berge Larsen** (født 1983) er en norsk regissør og produsent. Berge Larsen studerte ved film- og TV-utdanningen på NISS der han spesialiserte seg på fiksjonsregi. Han har også studert psykologi, filosofisk estetikk og medievitenskap ved Universitetet i Oslo.

Våren 2010 debuterte Berge Larsen som dokumentarfilmskaper med filmen *[[De fredløse]]* som ble vist på TV 2. Berge Larsen, hadde regi sammen med Knut Westad, og filmen ble produsert i samarbeid med Filmhuset. *De fredløse* var et portrett av motorsykkelklubben Outlaws mc og filmen fulgte prøvemedlemmet Shorty på hans reise mot å bli et fullverdig medlem av klubben.

I 2012 var Berge Larsen regissør for TV-serien Norges beste fighter som ble vist på Viasat4. Serien ble nominert til fire priser under Gullruten 2012, blant annet i kategorien Årets nyskapning. TV-serien vant prisen for beste klipp. I 2013 var han etterarbeidsredaktør på Folk som slåss med Kristopher Schau som programleder. Programmet ble vist på MAX våren 2013.

I 2013 var han regissør for på TV-serien *[[Prosjekt perfekt]]* som ble vist på NRK3 og nrk.no. Serien ble nominert til en rekke priser på Gullruten i 2014 og vant prisen for årets nyskapning. Han har også hatt regi på NRK-serien *Leos reise med [[Leo Ajkic]] vist i 2014.*  

Jørn Berge Larsen har siden 2014 vært ansatt i Anti og har hatt regi og/eller vært produsent på en rekke tv-serier, blant annet Mitt dansecrew, Happy go Lucky, Hæsjtægg og Hvor er Thea? 

## Referanser


## Eksterne lenker
* Om Jørn Berge Larsen, fra nettstedet filmhuset.no
Åsmund Farestveit

**Åsmund Farestveit** (født 20. august 1905 i Modalen, død 22. mai 1986 i Voss) var en norsk prest, oversetter og forfatter. Han er særlig kjent for å ha oversatt Augustins *[[Confessiones]]* til nynorsk i 1943.

Eggen ble cand.theol. 1930 og arbeidet som høyskolelærer fram til 1936. Han ble stiftskapellan i Agder i 1936, sogneprest i Hafslo 1940 og sogneprest i Førde 1949-1962.

Han skrev også bøkene *Erik Venjum : sognebonde og lesarhovding* (1960) og *Berserken og mor hans * (1986).

## Referanser
Inntrøndelag arbeiderparti

**Inntrøndelag arbeiderparti** var et partilag av Arbeiderpartiet fra 1907 til 1974.

Arbeiderpartiet hadde opprettet sitt fylkeslag i Nord-Trøndelag i 1903. Ved innføringen av den nye valgordningen i 1906, ble Nord-Trøndelag delt inn i fire valgkretser, Stjørdalen, Verdalen, Snåsa og Namdalen. Med bakgrunn i denne valgordningen ble Namdal Arbeiderparti skilt ut som egen organisasjon i 1907 eller 1908, direkte tilknyttet Det norske Arbeiderparti.

Inntrøndelag kretsparti var størst av de to, og besto av det meste av Nord-Trøndelag med unntak av Namsos og Ytre Namdal. Bygdene i Øvre Namdalen tilhørte Snåsa, som var en del av Inntrøndelag. Kretspartiet ble splittet i 1921, men ble samlet igjen i 1927.

Partilaget sto som utgiver av avisen *[[Folkets Rett]]* på Levanger fra 1913 til 1927; avisen skiftet navn fra *Inntrøndelag Socialdemokrat* i 1924; og som medutgiver av *[[Avisa Trondheim|Arbeideravisa]]* i Trondheim fra 1924.

I 1946 møttes de to kretspartiene for å organisere samarbeidet i fylket. I 1951 ble et samarbeidsutvalg konstituert. Fra nyttår i 1974 ledet Samarbeidsnemnda arbeidet i både Namdal og Inntrøndelag Arbeiderpartier. De to kretspartiene ble slått sammen til Nord-Trøndelag Arbeiderparti i møtet på Steinkjer 2.-3.3.1974.
## Referanser
Namdal Arbeiderparti

**Namdal Arbeiderparti** var et partilag av Arbeiderpartiet.

Arbeiderpartiet hadde opprettet sitt fylkeslag i Nord-Trøndelag i 1903. Ved innføringen av den nye valgordningen i 1906, ble Nord-Trøndelag delt inn i fire valgkretser, Stjørdalen, Verdalen, Snåsa og Namdalen. Med bakgrunn i denne valgordningen ble Namdal Arbeiderparti skilt ut som egen organisasjon i 1907 eller 1908, direkte tilknyttet Det norske Arbeiderparti.

Kretspartiet splittet i 1921, men ble samlet igjen i 1927, under navnet *Namdal Forende Kretsparti*, men ble etter krigen kun kalt Namdal arbeiderparti.

I 1946 møttes de to kretspartiene i Nord-Trøndelag for å organisere et tettere samarbeid i fylket. Som et resultat av dette ble Samarbeidsutvalg konstituert i 1951. Fra nyttår i 1974 ledet Samarbeidsnemnda arbeidet i både Namdal og Inntrøndelag Arbeiderpartier. De to kretspartiene ble slått sammen til Nord-Trøndelag Arbeiderparti på møtet på Steinkjer 2.-3.3.1974.

I 1959 lå følgende partilag under Namdal Arbeiderparti: Sørli, Nordli, Røyrvik, Harran, Grong, Høylandet, Overhalla, Vemundvik, Namsos, Klinga, Otterøy, Fosnes, Flatanger, Vikna, Nærøy, Kolvereid, Foldereid, Leka, Namsskogan og Namdal Vegarbeiderforening.
## Se også
* Namdalen (valgkrets)
* Valgordningen i Norge
## Referanser
Griseosphinx

* se systematisk inndeling

***Griseosphinx*** er en slekt av sommerfugler som hører til familien svermere (Sphingidae).

## Utseende
Middelsstore (vingespenn 50-70 millimeter), gråspraglete svermere. Antennene er uvanlig lange, hos hannen over halvparten så lange som forvingen, som er kamuflasjefarget brungrått spraglete. Bakvingen er ensfarget brungrå.

## Utbredelse
Slekten er kjent fra Sørøst-Asia: det sørlige Kina, Vietnam og nordlige områder av Thailand og Burma.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Macroglossinae
************** Slektsgruppen Macroglossini Harris, 1839
*************** Gruppen Choerocampina Grote & Robinson, 1865
**************** Slekten *Griseosphinx* Cadiou & Kitching, 1990)
***************** *[[Griseosphinx marchandi ]]* Cadiou, 1996
***************** *[[Griseosphinx preechari]]* Cadiou & Kitching, 1990

## Kilder
* Markku Savela's Lepidoptera and some other life forms: Sjekkliste over artene. Hentet 26.10. 2012.
* Spingidae of the Eastern Palaearctic - *Griseosphinx preechari* http://tpittaway.tripod.com/china/g_pre.htm

## Eksterne lenker
*
Cai Guo-Qiang

**Cai Guo-Qiang** (; født 8. desember 1957 i Quanzhou i provinsen Fujian i Folkerepublikken) er en kinesisk billedhugger, maler, installasjonskunstner og utstillingskurator.

Siden 1995 har han bodd og virket i New York City. 

## Utvalgte utstillinger og prosjeker

* *Cai Guo-Qiang: I Want to Believe*, Solomon R. Guggenheim Museum, New York, 2008; Guggenheim Museum Bilbao, 2009
* *Inopportune: Stage One* and *Illusion*, *Seattle Art Museum*, Seattle, 2007
* *Cai Guo-Qiang on the Roof: Transparent Monument*, Metropolitan Museum of Art, New York, 2006
* Han var kurator for den første kinesiske paviljong ved den 51. Veneziabiennalen 2005
* *Cai Guo-Qiang: Traveler*, Freer Gallery of Art og Arthur M. Sackler Gallery oge Hirshhorn Museum and Sculpture Garden ved Smithsonian Institution, Washington, D.C., 2004
* Han organiserte og var kurator for *BMoCA: Bunker Museum of Contemporary Art*, Kinmen, Taiwan, 2004
* *Light Cycle: Explosion Project for Central Park*, New York, 2003
* *Ye Gong Hao Long: Explosion Project for Tate Modern*, Tate Gallery of Modern Art, London, 2003
* *Transient Rainbow*, Museum of Modern Art, New York, 2002;
* *Cai Guo-Qiang*, Shanghai Art Museum, Shanghai, 2002
* *APEC Cityscape Fireworks Show,* Asia Pacific Economic Cooperation, Shanghai, 2001
* *Cai Guo-Qiang: An Arbitrary History,* Musee d'art Contemporain Lyon, France, 2001
* *Cultural Melting Bath: Projects for the 20th Century*, Queens Museum of Art, Queens, New York, 1997
* *Flying Dragon in the Heavens*, Museum for moderne kunst Louisiana, Humlebæk, Danmark, 1997
* *The Earth Has Its Black Hole Too*, Hiroshima, Japan, 1994
* *Project to Extend the Great Wall of China by 10,000 Meters*, Jiayuguan, China, 1993.

## Referanser


## Eksterne lenker
* Beitrag des NDR zu ttt vom 5. Juli 2009: *Rückschau: Explosive Kunst – Cai Guo-Qiang im [[Guggenheimmuseet i Bilbao|Guggenheimmuséet i Bilbao]]* (med video)
* Biografi, intervjuer, essays, bilder og videoer av kunstverker  (engelsk)
* Websdide med info om Cai Guo-Qiang (engelsk)
Kartago (forlag)

**Kartago** er et svensk bokforlag som siden 2001 har gitt ut svenske og skandinaviske tegneserier samt satire- og humorlitteratur, i mange tilfeller med samfunnskritiske elementer. Forlaget ble grunnlagt av Rolf Classon, en av grunnleggerne av tidsskriftet og tegneseriebladet *Galago*, og ble i 2006 kjøpt opp av det norske Schibsted-konsernet. I 2009 ble forlaget så kjøpt opp av det svenske Bonnier-konsernet. Classon har imidlertid fortsatt som forlagets daglige leder gjennom begge oppkjøpene.

I forlagets stall av forfattere er blant andre Martin Kellerman, Charlie Christensen, Jan Stenmark, Max Andersson, Nina Hemmingsson, Lena Ackebo, Lise Myhre, Frode Øverli, Lina Neidestam og Eric Ericson.

## Eksterne lenker
* Kartagos hjemmeside
Nagasaki Wesleyan University

** Nagasaki Wesleyan University** er et privat, metodistisk, *liberal arts*-universitet i byen Isahaya nær Nagasaki i det vestlige Japan. Det ble opprettet i 1881 under navnet *Cobleigh Seminary School*.

Ved universitetet gis undervisning i sosiologi, lærerutdanning og japansk språk opp til mastergradsnivå.

## Referanser


## Eksterne lenker
*  Wesleyan University - det lokale lærestedets hjemmeside
Carpaccio

**Carpaccio** er en rett med tynne skiver av rått oksekjøtt og en lys saus, skapt på Harry's Bar i Venezia i 1950. Senere er carpaccio blitt et videre begrep for matretter med tynne skiver av rått kjøtt eller rå fisk.

## Carpaccio skapes på Harry's Bar

I 1950 fortalte grevinne Amalia Nani Mocenigo, som var stamgjest på Harry's Bar, til bareieren Giuseppe Cipriani at hennes lege hadde nektet henne å spise kokt eller stekt kjøtt. Cipriani serverte henne en Bellini, barens signaturcocktail, og gikk på kjøkkenet. Femten minutter senere serverte han henne en rett av papirtynne skiver av rå biff (filet mignon) med en saus laget av majones, melk, sitronsaft, Worcestershiresaus, sennep, salt og hvit pepper. Sausen la han på kjøttet i rutenett. Han ga retten navnet Carpaccio etter renessansemaleren Vittore Carpaccio fra Venezia, som var kjent for bruk av hvitt og rødt i bildene sine. Tidligere på året hadde Carpaccios bilder vært vist i en stor utstilling i Dogepalasset, og i byen hang plakater dominert av hvitt og rødt. Carpaccio ble barens mest populære rett.

## Carpaccios senere popularitet

Carpaccio er siden blitt en betegnelse som brukes om retter av skiver av rått kjøtt eller rå fisk. På Harry's Bar fryses ikke kjøttet før det skjæres, men nedfrysing gjør det langt lettere å oppnå tynne skiver, og uten fryseteknikk ville trolig ikke tynne skiver av rått kjøtt kunne bli så populært som det har blitt. 

Da interessen for italiensk mat økte fra 1970-årene og oppnådde en høy status og stor utbredelse i Europa og Nord-Amerika fra midt i 1980-årene, var carpaccio selve legemliggjøringen (eng. *the epitome*) av det lette, nord-italienske kjøkken, skriver Mariani. Fra denne tiden ble olivenolje, havsalt, parmesan, lime og rucola vanlig å ha på carpaccio av oksekjøtt. Carpaccio ble etter hvert brukt også om retter med skiver av rå fisk eller grønnsaker. I 2018 fantes 29 oppskrifter kalt carpaccio på det norske matnettstedet aperitif.no, blant dem med hval, sel, elg, fenalår, klippfisk og grillet kjøtt.

## Referanser
	

## Litteratur
* John F. Mariani: *How italian food conquered the world.* New York, Palgrave Macmillan, 2011. ISBN 978-0-230-10439-6
* Arrigo Cipriani: *Harry’s Bar. The life and times of the legendary Venice landmark.* New York, Arcade, 1. utgave 1996, 2. utgave 2011. ISBN 978-161145-320-1. Tilgjengelig på Google books
* Arrigo Cipriani: *The Harry’s Bar cookbook.* New York, Bantam, 1991. ISBN 0-553-07030-4

## Eksterne lenker
*
Borghild Røed Lærum

**Borghild Røed Lærum** (født 1877, død 1959) var en norsk kubistisk maler fra Hvitsten. Hun var elev av Harriet Backer, Fernand Léger og André Lhote.

Lærum var medlem av Nasjonal Samling under krigen. Hun ble under landssvikoppgjøret idømt  kr i bot og rettighetstap.

## Referanser


## Eksterne lenker
*
BearingPoint

**BearingPoint** (hovedselskap **BearingPoint Europe Holdings B.V.**) er et multinasjonalt rådgivnings- og teknologikonsulentselskap med hovedkontor i Amsterdam, Nederland. De har kontorer i 23 land med ca. 4 600 ansatte, og er en av de største rådgivningsselskapene Europa.

BearingPoint i Norge er representert ved BearingPoint Norway AS og tilbyr konsulenttjenester innen forretningsrådgivning og teknologi. Den norske virksomheten er lokalisert på Tjuvholmen i Oslo og har ca. 110 ansatte. BearingPoint Norway AS arbeider mot bank og finans, retail/varehandel, helse/offentlig sektor, media, telekom og øvrige kommersielle tjenester.

BearingPoint Norway AS er organisert i fire grupper:

* **Strategy** fokuserer på forretningsrådgivning innenfor resultatforbedring, strategi og digitalisering.
* **Technology** bistår selskaper med å realisere sine målsetninger gjennom riktig bruk av teknologi.
* **Operations** hjelper kunder til å effektivisere og optimere kjernevirksomhet, verdikjede og drift.
* **Data & Analytics** jobber med bruk av data for å forbedre måten selskaper opererer på.

## Referanser


 



## Eksterne lenker
*
Høgskolen i Buskerud og Vestfold

**Høgskolen i Buskerud og Vestfold** (**HBV**) var en norsk statlig høyskole som eksisterte fra 1. januar 2014 til 31. desember 2015.

Den ble opprettet gjennom en sammenslåing av Høgskolen i Buskerud (HiBu) og Høgskolen i Vestfold (HiVe). Høyskolen hadde rundt 800 ansatte og over 8&nbsp;000 studenter. Den hadde campus i Drammen, Hønefoss, Kongsberg og Horten og var Norges nest største statlige høyskole målt i antall studenter.

Søknaden om fusjon av Høgskolen i Buskerud og Høgskolen i Vestfold ble overlevert Kunnskapsdepartementet 20. september 2012, etter at styrene ved begge høyskolene 27. august samme år ble enige om å anbefale at institusjonene slår seg sammen til én ny høyskole. Den nye høyskolen har som ambisjon å utvikle seg til et profesjons- og arbeidslivsrettet universitet, og de store profesjonsutdanningene skal fortsatt tilbys i både Buskerud og Vestfold.

Fra 2014 forhandlet høyskolen med Høgskolen i Telemark om fusjon. 4. juni 2015 vedtok styret ved HBV at de ønsket en fusjon med Høgskolen i Telemark. Fusjonen trådte i kraft 1. januar 2016 og den sammenslåtte høyskolen fikk navnet Høgskolen i Sørøst-Norge.

## Organisasjon
HBV var organisert i fire fakulteter og 24 institutter, beliggende på Kongsberg, Ringerike, i Vestfold og Drammen.
* Fakultet for helsevitenskap
** Institutt for optometri og synsvitenskap
** Institutt for radiografi og helseteknologi
** Institutt for sykepleievitenskap, Drammen
** Institutt for sykepleievitenskap, Vestfold
** Institutt for helsefremmende arbeid
* Fakultet for humaniora og utdanningsvitenskap
** Institutt for realfagsdidaktikk
** Institutt for praktisk-estetiske fag
** Institutt for humaniora og samfunnsfagsdidaktikk
** Institutt for språkfag
** Institutt for pedagogikk
** Institutt for utdanningsvitenskap og skolefag
** Institutt for menneskerettigheter, religion og samfunnsfag
* Fakultet for teknologi og maritime fag
** Institutt for realfag
** Kongsberg institutt for ingeniørfag
** Norwegian Institute of Systems Engineering
** Institutt for maritime fag
** Institutt for maritim teknologi, drift og innovasjon
** Institutt for mikro- og nanosystemteknologi
** Institutt for ingeniørutdanning i Vestfold
* Handelshøyskolen og fakultet for samfunnsvitenskap
** Institutt for strategi og økonomi
** Institutt for industriell økonomi
** Institutt for kommunikasjon og organisasjon
** Institutt for økonomi og ledelse
** Institutt for historie, sosiologi og innovasjon

## Se også
* Studentsamskipnaden i Buskerud
* Studentsamskipnaden i Vestfold

## Referanser


## Eksterne lenker
* Høgskolen i Buskerud og Vestfold - HBV 
* Offisielt nettsted for høyskolefusjonen
* Høgskolen i Buskerud
* Høgskolen i Vestfold
Einar Ágústsson

**Einar Ágústsson** (født 23. september 1922, død 12. april 1986) var en islandsk politiker og tidligere utenriksminister. Hans sønn Sigurður ble  konserndirektør og siden styreformann i Kaupthing Bank i årene opp mot bankens økonomiske sammenbrudd i 2008.

## Referanser


## Eksterne lenker
* Omtale av Einar Ágústsson på Alltingets nettsted
Rolf Classon

**Rolf Classon** (født 1952) er en svensk forlegger, redaktør, manusforfatter og poet. I 1979 grunnla han det alternative tegneseriebladet *Galago* sammen med Kerold Klang og Olle Berg, og var i mange år redaktør for bladet. Da Galago i 1998 ble overtatt av forlaget Ordfront, grunnla Classon forlaget Kartago og tok med seg flere av Galagos serieskapere til det nye forlaget.

I 2012 utga Bonniers boka *Roffe* som et festskrift til Classon på hans sekstiårsdag. Boka inneholder bidrag i tekst og serieform fra et femtitalls tegneserieskapere og forfattere, deriblant Martin Kellerman, Joakim Pirinen, Charlie Christensen, Lena Ackebo, Jan Stenmark og Lasse Åberg.

## Referanser


## Eksterne lenker
* Forlaget Kartagos hjemmeside
De franske landmålingsekspedisjoner

**De franske landmålingsekspedisjoner** ble gjennomført i det 18. århundre av Det franske vitenskapsakademiet (*Académie des sciences*), der formålet var å måle jordens form eller rundhet. 

Bakgrunnen var at det på 1700-tallet var det ble sterkt debattert i vitenskapelige miljøer om jordens omkrets var større rundt ekvator enn rundt polene. Den franske astronomen Jacques Cassini mente at omkretsen var større rundt polene. Den franske kongen Ludvig XV og vitenskapsakademiet sendte derfor to ekspedisjoner for å finne svaret, en til Lappland, nærme Nordpolen og denne ekspedisjonen var under ledelse av den svenske fysikeren Anders Celsius og den franske matematikeren Pierre Maupertuis. Den andre ble sendt til dagens Ecuador, nærme ekvator. En ønsket å måle lengden av en buegrad langs en meridian i nærheten av ekvator. Denne ekspedisjonen var en av de første innen geodesi som ble gjennomført etter moderne vitenskapelige prinsipper og en av de første internasjonale vitenskapelig ekspedisjoner.

## Litteratur
*  
*  
*    
* 
*
Bellini (cocktail)

**Bellini** er en cocktail av hvit fersken og prosecco, skapt på Harry's Bar i Venezia, med navn etter renessansemaleren Giovanni Bellini (ca. 1430–1516). Den internasjonale bartenderorganisasjonen har den på sin liste over vår tids klassikere.

## Historie og tillaging
Cocktailen (eller drinken) Bellini ble skapt en gang i 1930-årene og lages av hvit fersken og prosecco, italiensk musserende vin som kommer fra området rundt byen Treviso. Barens eier Giuseppe Capriani hadde brukt prosecco som alternativ til champagne med godt resultat da han arbeidet i Frankrike tidlig i karrieren. Han var spesielt glad i hvit fersken og eksperimenterte med bruk av denne i en drink. 

I tidlige år ble Bellini bare laget i ferskensesongen, månedene fra juni til september. Harry's Bar hadde en egen ansatt for å skrelle og skvise fersken. Senere brukes frossen ferskenpuré fra Frankrike. Mengdeforholdet skal være tre deler vin til én del ferskenpuré, og begge ingredienser og glasset skal være nedkjølt ved tillagingen. Giuseppe Cipriani var en beundrer av et av Bellinis bilder med en fremtredende rosa farge, og han snakket om dette i familien.  I 1948, i forbindelse med en stor Bellini-utstilling i Venezia, valgte Cipriani å la maleren gi navn til den rosefargede cocktailen.  

En mann ved navn Canella gjorde i 1990 avtale med Arrigo Cipriani om å få overta lisensen til Bellini. Cipriani mente cocktailen Canella laget var dårlig vare, bl.a. brukte han bringebærjuice for å regulere fargen. Etter en voldgift i 1995 fikk Cipriani lisensen tilbake.

Bellini lages også med champagne, i en nyere oppskrift er mengdeforholdet tre deler champagne til en del ferskenjuice, og med sukker på kanten av glasset.

## Varianter
Varianter av Bellini som lages på Harry's Bar: 
* *Tiziano*, en Bellini med druejuice fra druen uva fragola i stedet for ferskenpuré
* *Mimosa*, en Bellini med appelsinjuice i stedet for ferskenpuré, som ble servert i de månedene av året da ferskenpuré ikke var tilgjengelig
* *Rosini*, en Bellini med jordbærpuré i stedet for ferskenpuré. 
De tre variantene lages med samme mengdeforhold som original Bellini.

International Bartenders Associations hjemmeside nevner variantene Rossini og
* *Tintoretto* med granateplejuice
* *Puccini* med mandarinjuice

## Status som en av vår tids klassikere
Bellini står på listen over *IBA Official Cocktails* i kategorien vår tids klassikere på International Bartenders Associations hjemmeside. IBA oppgir mengdeforhold to til en for vin og juice for alle varianter, med 100 ml prosecco og 50 ml juice.

## Referanser
	

## Litteratur
* Arrigo Cipriani: *Harry’s Bar. The life and times of the legendary Venice landmark*. New York, Arcade, 1. utgave 1996, 2. utgave 2011. ISBN 978-161145-320-1. Tilgjengelig på Google books (besøkt 25. oktober 2012)
* Arrigo Cipriani: *The Harry’s Bar cookbook*. New York, Bantam, 1991. ISBN 0-553-07030-4

## Eksterne lenker
*
Togvei

En **togvei** er de «spor som er bestemt for det enkelte togs kjøring på en stasjon og/eller på linjen». (Togframføringsforskriften § 1-4j).

En togvei bestemmes altså fra gang til gang for et bestemt tog på et bestemt sted. Når en togvei er bestemt («lagt»), er de sporene som inngår i togveien dermed reservert for et bestemt tog, og det kan ikke være andre tog på samme togvei eller kryssende togvei. Sikker jernbanedrift baserer seg derfor på at det ikke skal være mulig å legge togveier som krysser andre togs togveier eller inngår som en del av slike. Når en togvei er lagt, skal det heller ikke være mulig å endre på sporveksler innenfor togveien, da det vil enten kunne medføre avsporingsfare eller at toget forlater togveien sin. En togvei frigis når toget har brukt togveien og forlatt den.

En togvei er fysisk i den forstand at i togveien inngår konkrete sporavsnitt som må være sammenhengde, og den strekker seg normalt fra ett bestemt hovedsignal til neste.  men kan også avkortes (Togframføringsforskriften § 5-5). En togvei er på den annen side en administrativ ordre som gjelder for en viss tidsperiode. Et tog (eller skift) tilordnes en togvei for å kunne kjøre, og bare ett tog kan ha denne togveien. 

Togveien regnes som «klar» når
* den er fri for rullende materiell eller andre hindringer.
* sporvekslene som måtte inngå i togveien ligger i riktig stilling slik at toget som skal benytte togveien kan gjennomkjøre hele togveien.
* sporvekslene som måtte inngå i togveien er sikret, dvs. at de ikke kan skifte stilling etter at togveien er lagt.
* rullende materiell på tilstøtende spor er sikret mot å bevege seg ut i togveien og er plassert tilstrekkelig langt unna togveien (i såkalt «middel»).
(Togframføringsforskriften § 5-6)

Når er togvei er klar, kan den tilordnes et bestemt tog.

*Tog* betyr her sammenkoblet rullende jernbanemateriell som har fått en togrute (kjøreordre) for å kjøre mellom to bestemte steder på jernbanenettet. (Jfr. Togframføringsforskriften § 1-8d).

## Kilder
* Statens jernbanetilsyn: FOR 2008-02-29 nr 240: *Forskrift om togframføring på det nasjonale jernbanenettet* (**togframføringsforskriften**) http://www.lovdata.no/cgi-wift/wiftldrens?/app/gratis/www/docroot/for/sf/sd/xd-20080229-0240.html.
Refaktorering

**Refaktorering** eller **omstrukturering av kode** (en: *refactoring*) er en teknikk for å trinnvis forbedre kvaliteten på programkode. Formålet er å omstrukturere kode for å gjøre den enklere og dermed mer lettlest, lettere å vedlikeholde og videreutvikle. 

En viktig detalj med omstruktureringen er at funksjonaliteten utad skal være identisk etterpå, det vil si at oppførselen på koden ikke skal endre seg. Derfor bør omstrukturering skje trinnvis i mindre, enkle endringer.

Ettersom omstrukturering ikke tilfører noe nytt til koden er dette et ganske mekanisk arbeide som det finnes bra verktøy for å automatisere.

## Etymologi

Begrepet kommer fra faktorisering som betyr å dele opp en ligning eller et tall i mindre enheter (faktorer) som kan ganges som for å få det opprinnelige tallet eller uttrykket. I Norge ble begrepet først brukt fra tidlig 2000 tallet, samtidig som smidige utviklingsmetoder ble populært.

## Referanser
Verdal Arbeiderparti

**Verdal Arbeiderparti** er Arbeiderpartiets kommuneforening i Verdal.

Den første partipolitiske arbeiderforeningen i Verdal ble stiftet i 1904. I 1910 ble det etablert et fellesstyre for arbeiderorganisasjonene i Verdal: Verdalens arbeiderlag, Stiklestad arbeiderlag og Inntrøndelagens veiarbeiderforening. På det meste var seks organisasjoner tilsluttet fellesstyret. I 1915 ble det første Verdal Arbeiderparti formelt stiftet.

Splittelsene i Arbeiderpartiet 1918–1923 førte også til fragmentering på lokalplanet. I 1927 ble Verdal forenede arbeiderparti stiftet som «en avdeling av Det norske Arbeiderparti (de forenede arbeiderpartier)».

Fra midten av 1930-årene hadde Verdal Arbeiderparti en heller dominerende stilling i kommunepolitikken. Arbeiderpartiet har også hatt to stortingsrepresentanter fra Verdal: Johan Støa og Gerd Janne Kristoffersen.

Verdal Arbeiderparti kjøpte Rostadgården på Verdalsøra i 1985.

## Referanser


## Se også
*Liste over ordførere i Verdal
Juridisk teori

**Juridisk teori** er en rettskildefaktor og samlebetegnelse for bøker, artikler og lignende skrevet av jurister / jusprofessorer.

Som rettskildefaktor benyttes juridisk teori sammen med de andre rettskildefaktorene i samsvar med rettskildelæren som argumentskilde for å løse rettslige problemstillinger.
NBN Co

**NBN Co Limited** er et australsk statlig selskap som ble etablert for å utvikle, bygge og drifte Australias nasjonale bredbåndsnett (NBN). Selskapet ble grunnlagt 9. april 2009, og fikk sitt nåværende navn 6. oktober samme år.

NBN Co eies av den australske staten ved kommunikasjonsministeren og finansministeren. De to ministerne er solidariske aksjeeiere, og utnevner et styre som angir strategisk retning for selskapet.

Selskapet har sitt hovedkontor i Melbourne i Victoria.

## Eksterne lenker
*
Le Croisic

**Le Croisic** er en kommune i departementet Loire-Atlantique i regionen Pays de la Loire på vestkysten av Frankrike.

## Befolkningsutvikling
***Antall innbyggere i kommunen Le Croisic***

## Referanser


## Eksterne lenker
* 
* Kommunedata INSEE
Dickin-medaljen

**Dickin-medaljen** (engelsk: *Dickin Medal*, formelt *PDSA Dickin Medal*) er en britisk medalje som tildeles dyr som i krig har ytt enestående innsats i militær- eller sivilforsvarstjeneste. Den ble innstiftet i 1943 av Maria Dickin (1870–1951), grunnlegger av dyrevelferdsorganisasjonen People's Dispensary for Sick Animals (PDSA), og er oppkalt etter henne. Medaljen ble innstiftet for å hedre dyrs lojalitet og tjenestevillighet for mennesker i krig. Den kalles også «dyrenes Viktoriakors», en henvisning til Victoriakorset, Storbritannias fremste utmerkelse for tapperhet og mot.

Medaljen er beskrevet som et eksempel på antropomorfisme, der dyr tillegges menneskelige egenskaper som mot, tapperhet og innsatsvilje.

## Utforming
Dickin-medaljen er i bronse og har en diameter på 36 mm. På avers står innskriften «For Gallantry» i stor skrift og «WE ALSO SERVE» i mindre skrift, alt i en laurbærkrans. Øverst står «PDSA». Mottagerens navn, tildelingsdato og -grunn påføres revers. 

Medaljen er opphengt i et bånd i fargene grønt, brunt og lyst blått. Fargene skal representere vann, jord og luft.

## Tildeling
Dickin-medaljen tildeles dyr som tjenestegjør i Storbritannias væpnede styrker eller i landets sivilforsvar. Medaljen er tildelt for innsats under andre verdenskrig og fortsatte de første etterkrigsårene, før tildeling holdt opp. Tildeling ble så gjenopptatt i 2000. Medaljen er deretter tildelt for tjeneste i blant annet Bosnia-Hercegovina, Irak og Afghanistan. I 2002 ble medaljen tildelt en redningshund og to førerhunder for innsats etter terrorangrepet mot World Trade Center i New York 11. september 2001. I 2015 ble medaljen tildelt politihunden Diesel, som døde i et anti-terrorraid i Paris. 

Blant mottagerne er brevduer, redningshunder og bombehunder. Medaljen var per april 2016 tildelt til sammen 32 duer, 31 hunder, tre hester og én katt.



Fil:Rip Dicken Medal Dog IWM D 5937.jpg|Hunden «Rip» mottok Dickinmedaljen i 1945 for sin innsats for å finne mennesker begravd etter tyske bombeangrep mot London. Her fotografert blant ruiner i Poplar i 1941 
Fil:Commando pigeon hu 61413.jpg|Brevduen «Commando» ble i 1945 tildelt medaljen for ved tre anledninger å ha levert meldinger fra agenter i det okkuperte Frankrike 



## Referanser
Sphecodina

* se systematisk inndeling

***Sphecodina*** er en slekt av sommerfugler som hører til familien svermere (Sphingidae).

## Utseende
Middelsstore (vingespenn ca. 50–70 millimeter), kraftige, mørkbrune svermere med kort, tykk kropp og forholdsvis små vinger. Forvingene er noe flikete. Bakvingene er farget i gult og svart. Larvene er svært variable i fargen, hornet på det siste bakkroppsleddet somde fleste svermerlarver har er redusert til en vorte, som gjerne er i en kontrasterende farge mot kroppen.

## Levevis
Larvene lever på planteslektene ''Vitis'' og *Ampelopsis* (vinfamilien). De voksne sommerfuglene av *S. abottii* flyr i skumringen og lager en summende lyd ikke ulikt humler, mens *S. caudata* er dagaktiv, mest om formiddagen.

## Utbredelse
Slekten har en to-delt utbredelse: *Sphecodina abbottii* lever i det østlige Nord-Amerika mens *Sphecodina caudata* lever i Asia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Macroglossinae
************** Slektsgruppen Macroglossini Harris, 1839
*************** Gruppen Macroglossina Harris, 1839
**************** Slekten *Sphecodina*  Blanchard, 1840
***************** *[[Sphecodina abbottii]]* (Swainson, 1821)
***************** *[[Sphecodina caudata]]* (Bremer & Grey, 1853)

## Kilder
* Markku Savela's Lepidoptera and some other life forms: Sjekkliste over artene. Hentet 26.10. 2012.
* Silkmoths.bizland.com - *Sphecodina abbottii* http://www.silkmoths.bizland.com/sabbotti.htm
* Sphingidae of the Eastern Palaearctic - *Sphecodina caudata* http://tpittaway.tripod.com/china/s_cau.htm

## Eksterne lenker
*
Heliometer

**Heliometer** (fra gresk *helios* (sol) og *metron* (måle)) er et instrument som opprinnelig ble konstruert for å måle variasjonene i solens diameter gjennom årets årstider. I dag brukes betegnelsen også om moderne instrumeter med et større bruksområde.

Det grunnleggende prinsippet er at en introduserer et delt element i den optiske banen i et teleskop slik at det dannes et dobbelbilde. Dersom det ene elementet kan beveges med en mikrometerskrue kan en utføre presise vinkelmålinger. Den enkelt metoden er å dele objektivet i to der den ene delen står fast og den andre kan flyttes med mikrometerskruen slik at to delene forflyttes langs skillelinjen mellom dem.

For å måle, for eksempel, solens diameter så skrur en til de to halvdelene av solen såvidt rører hverandre og avleser mikrometeret. Tilsvarende kan en måle avstanden mellom to stjerner ved at bildet av den ene såvidt rører bildet av den andre. (Egentlig kanten av den ene mot tilsvarende kant på den andre stjernen)

Den første bruk av dette prinsippet innen astronomiske målinger tilskrives Servington Savary fra Exeter i 1743. I 1748 videreførte Pierre Bouguer prinsippene ved målinger ved hjelp av dobbelbilder, men nå uten bruk av filamentmikrometer ved å flytte to linser med samme brennvidde. John Dollond kombinerte ideene til begge og ble den første som i 1754 laget det første praktiske heliometer. Så langt en kan se så var det Joseph von Fraunhofer som i ca 1820 benyttet en akromatisk linse og dermed skapte det første moderne heliometer.

Den første vellykkede målingen av avstanden til en stjerne ble gjort av Friedrich Bessel i 1838for stjernen 61&nbsp;Cygni der han benyttet et Fraunhoferheliometer. 
Dette var heliometeret ved observatoriet i Königsberg. Heliomteret var bygget av Joseph von Fraunhofers firma, men selv døde denne før heliometeret ble overlevert til Bessel.

Selv om heliometeret var vanskelig i bruk hadde det enkelte fortrinn som Bessel dro nytte av,  blant annet en større synsvinkel enn mange andre refraktorer i perioden. Det kunne også minimere virkningen av atmosfærsisk turbulens sammenlignet med heliometer med filamentmikrometer.

## Referanser


## Litteratur

* 
* .
* Volume 13, pp.&nbsp;224–230
*Willach, Rolf.  "The Heliometer:  Instrument for Gauging Distances in Space."  Journal of the Antique Telescope Society, number 26, pp.&nbsp;5–16 (2004).

## Eksterne lenker

* Photos from the largest heliometer in the world  (Kuffner-Observatory, Vienna)
Cizara

* se systematisk inndeling

***Cizara*** er en slekt av sommerfugler som hører til familien svermere (Sphingidae).

## Utseende
Middelsstore (vingespenn 50-70 millimeter), kraftige, brunlige svermere. Kroppen hos *C. sculpta* er mørkbrun med hvite striper. Forvingen har et stort, mørkt brunlig felt i midten, i ytre del er dette gjennomskåret av et rett, lyst tverrbånd med en nyreformet, metallisk flekk i øvre ende. Bakvingen er oransje ved roten.
*C. ardeniae* er mer kontrastrikt farget, brunsvart og hvitt, men med lignende tegninger som *C. sculpta*.

## Levevis
Larvene lever på planter i maurefamilien (Rubiaceae).

## Utbredelse
Slekten er utbredt i Sørøst-Asia, Australia og på New Zealand.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Macroglossinae
************** Slektsgruppen Macroglossini Harris, 1839
*************** Gruppen Macroglossina Harris, 1839
**************** Slekten *Cizara* Walker, 1856
***************** *[[Cizara ardeniae]]* - (Lewin, 1805) - Australia og New Zealand
***************** *[[Cizara sculpta]]* - (Rudolf Felder, 1874) - Sørøst-Asia

## Kilder
* Markku Savela's Lepidoptera and some other life forms: Sjekkliste over artene. Hentet 2.10. 2012.
* Sphingidae of the Eastern Palaearctic - *Cizara sculpta* http://tpittaway.tripod.com/china/c_scu.htm
* Caterpillars of Australian Lepidoptera - *Cizara ardeniae* http://lepidoptera.butterflyhouse.com.au/sphi/arden.html

## Eksterne lenker
*
Carlo Antonio Manzini

**Carlo Antonio Manzini** (født 1599, død 1677 eller 1678) var en italiensk astronom og matematiker. 

Han kom fra adelsstanden i Bologna. I 1626 publiserte han *Tabulae primi mobilis: quibus nova dirigendi ars et praecipuè circuli positionis inventio, non minus facilis quam exacta ostenditur*. Dette verket inneholdt tabeller til nytte for oppstillingen av astronomiske kart.

Hans *L'occhiale all'occhio, dioptrica practica* fra 1660 er et av de første verker som redegjør for hvordan man fremstiller optiske linser. 

## Eksterne lenker
* Libra antichi - Biblioteca "Guido Horn d'Arturo"
* Smithsonian Institution Libraries
Geminiano Montanari

**Geminiano Montanari** (født 1. juni 1633 i Modena i Italia, død 13. oktober 1687) var en italiensk astronom, linsesliper og talsmann for den ekspesimentelle tilnærming innen naturvitenskapene.

Montanari studerte jus i Firenze og tok etterpå slutteksamen ved Universitetet i Salzburg. I 1662 eller 1663 flyttet han til Bologna. Der utarbeidet han et nøyaktig månekart, hvortil han benyttet et måleokular han selv hadde bygd.

Han foretok også oberservasjoner vedrørende kapillaritet og statikkens problemer, og fremkastet den hypotese at væskenes viskositet avhenger av hvordan deres molekyler er gestaltet.

Montanari ble mest kjent for en observasjon han gjorde i 1667. Han kunne da fastslå at lysstyrken fra Algol, den nest klareste stjernen i stjernebildet Perseus, gjennomgikk periodiske endringer. Dette fenomen var allerede blitt sett av andre, men Montanari var den første kjente astronom som skrev om fenomenet. (Stjerens navn på arabisk og hebraisk og andre språk har alle betydningen *monster* eller demon*(arabisk: *Al Ghul*), noe som nok skyldes at fenomenet var kjent forlengst.)

I 1669 etterfulgte Montanari [[Giovanni Cassini]] som astronomilærer ved bobservatoriet i [[Panzano]] nær [[Modena]]. Der ble en av hans første oppgaver å utarbeide en astronomisk [[almanakk]]. 

Den  21. mars 1676 skriv han til [[Edmund Halley]] at han hadde fått øye på en komet.

I 1679 begynte Montanari å undervise i [[Padova]]. Men nesten alle hans nedtegnelser fra denne perioden er gått tapt. ERt brev fra 1682 er blitt bevart - der skriver han om [[Halleys komet]]. 

Han skrev også om økonomi og om myntvesenet og pengeverdi (1683).

== Verker ==

* *De motionibus naturalibus a gravitate pendentibus* (1667)
* *Pensieri fisico-matematici* (1667)
* *La Livella Diottrica* (The Spirit Level) (1674)
* *Trattato mercantile delle monete'' (1680)

## Referanser


## Eksterne lenker
* «The impact of Galilean culture - From Bonaventura Cavalieri to Gian Domenico Cassini», Bologna University Department of Astronomy (2004)
Hayesiana

* se systematisk inndeling

***Hayesiana*** er en slekt av sommerfugler som hører til familien svermere (Sphingidae).

## Utseende
Middelsstore (vingespenn 60-80 millimeter) svermere.
De to artene ser noe ulike ut, men begge er nokså oppsiktsvekkende. *H. farintaenia* er dypt jadegrønn når den er nyklekt, men fargen falmer etter hvert til brunt. Forvingen har et metallisk blåaktig tverrbånd i ytre del og en liten flekk av samme farge ved roten, dessuten en gulhvit flekk ved vingespissen.
*H. triopus* har en mye kortere og kraftigere kropp, med hvite striper på thorax. Bakkroppen har et skarpt rosa tverrbånd som er avbrutt i midten. Forvingen er ganske smal, brun med brunsvarte, litt diffuse tverrlinjer og en stor, omtrent kvadratisk, snøhvit flekk omtrent halvveis ute i vingen. Bakvingen er brunsvart med en snøhvit flekk ved forkanten og et smalt, rosa felt ved bakhjørnet.

## Levevis
De voksne svermerne er dagaktive.

## Utbredelse
Slekten er utbredt i Sørøst-Asia, mest i det sørlige Kina.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Macroglossinae
************** Slektsgruppen Macroglossini Harris, 1839
*************** Gruppen Macroglossina Harris, 1839
**************** Slekten *Hayesiana* Fletcher, 1982
***************** *[[Hayesiana farintaenia]]* Zhu & Wang, 1997
***************** *[[Hayesiana triopus]]* (Westwood, 1847)

## Kilder
* Markku Savela's Lepidoptera and some other life forms: Sjekkliste over artene. Hentet 26.10. 2012.
* Sphingidae of the Eastern Palaearctic - *Hayesiana farintaenia* http://tpittaway.tripod.com/china/h_far.htm
* Sphingidae of the Eastern Palaearctic - *Hayesiana triopus* http://tpittaway.tripod.com/china/h_tri.htm

## Eksterne lenker
*
Dani Karavan

**Dani Karavan** (født 7. desember 1930 i Tel Aviv, død 29. mai 2021 samme sted) var en israelsk billedhugger, med særlig vekt på stedskunst.

## Utstillinger
* 1976: Veneziabiennalen
* 1977: documenta 6, Kassel
* 1987: documenta 8, Kassel
* 1993: Germanisches Nationalmuseum, Nürnberg
* 2006: Aktives Museum Spiegelgasse, Wiesbaden
* 2008: Martin-Gropius-Bau, Berlin

## Verker

Fil:Nuernberg gnm haupteingang menschenrechte v nnw.jpg|*Menneskerettighetsgaten* i Nürnberg (1988)
Fil:WayOfPeace.JPG|*Way of Peace* mellom Israel og Egypt (1996-2000)
Fil:Mahnmal für Sinti und Roma.JPG|*[[Minnesmerket over sintier og romer under nasjonalsosialismen]]* (2012)


## Referanser
Leucostrophus

* se systematisk inndeling

***Leucostrophus*** er en slekt av sommerfugler som hører til familien svermere (Sphingidae).

## Utseende
Middelsstore (vingespenn 40-50 millimeter), svært kraftige, mørke svermere. Kroppen og vingene er svartgrå bortsett fra et hvitt tverrbånd på bakkroppen. Kroppen er kort sylindrisk, med en dusk ("hale") av lange hår på bakkroppsspissen. Vingene er ganske små sammenlignet med kroppen.

## Levevis
Disse svermerne er i aktivitet både dag og natt.

## Utbredelse
Slekten er utbredt i Afrika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Macroglossinae
************** Slektsgruppen Macroglossini Harris, 1839
*************** Gruppen Macroglossina Harris, 1839
**************** Slekten *Leucostrophus*  Rothschild & Jordan, 1903
***************** *[[Leucostrophus alterhirundo]]* Gerstaecker, 1871
***************** *[[Leucostrophus commasiae]]* (Walker, 1856)

## Kilder
* Markku Savela's Lepidoptera and some other life forms: Sjekkliste over artene. Hentet 26.10. 2012.
* African Moths - *Leucostrophus alterhirundo* http://www.africanmoths.com/pages/SPHINGIIDAE/MACROGLOSSIDAE/leucostrophus_alterhirundo.htm

## Eksterne lenker
* 
* Bilder av artene
Unzela

* se systematisk inndeling

***Unzela*** er en slekt av svermere.

## Utseende
Små til middelsstore (vingespenn ca. 45 millimeter), gråbrunt spraglete svermere.
Forvingens ytterkant er ujevn, litt fremskutt i midten. Vingen har gjerne et mørkere tverrbånd i midten.

## Levevis
Larvene lever trolig på planter i vinfamilien og/eller Dilleniaceae.

## Utbredelse
Slekten er utbredt i Mellom- og Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Underordenen Ditrysia
*** Gruppen storsommerfugler, Macrolepidoptera
**** Overfamilien Bombycoidea
***** Familien svermere, Sphingidae
****** Underfamilien Macroglossinae
******* Slektsgruppen Dilophonotini
******** Slekten *Unzela* Walker, 1856
********* *[[Unzela japix]]* (Cramer, 1776)
********* *[[Unzela pronoe]]* Druce, 1894

(Toulouse) Unzela japix MHNT CUT 2010 0 529 - Guyane France, male.jpg| *Unzela japix* 
(Toulouse) Unzela pronoe MHNT CUT 2010 0 529 - São José do Rio Preto Brazil, male.jpg|  *Unzela pronoe*


## Kilder
* Markku Savela's Lepidoptera and some other life forms: Sjekkliste over artene. Hentet 25.10. 2012.
* Oehlke, B. (2011) Tribus Dilophonotini. Med bilder av artene http://www.silkmoths.bizland.com/trdilophonotini.htm

## Eksterne lenker
*
Oryba

* se systematisk inndeling

***Oryba*** er en slekt av svermere.

## Utseende
Store (vingespenn 100-120 millimeter) svermere med mørkgrønn overside og oransje underside.
Forvingene er litt sigdformede og har gjerne en purpuraktig glans i den ytre delen. Bakkroppen har gule sideflekker.

## Levevis
Larvene har blitt funnet på planter i slekten *Isertia* (maurefamilien).

## Utbredelse
Slekten er utbredt i Mellom- og Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Underordenen Ditrysia
*** Gruppen storsommerfugler, Macrolepidoptera
**** Overfamilien Bombycoidea
***** Familien svermere, Sphingidae
****** Underfamilien Macroglossinae
******* Slektsgruppen Dilophonotini
******** Slekten *Oryba* Walker, 1856
********* *[[Oryba achemenides]]* (Cramer, 1779)
********* *[[Oryba kadeni]]* (Schaufuss, 1870)

Oryba achemenides MHNT CUT 2010 0 346 Piste Risque tout - PK 4 French Guiana, male.jpg|*[[Oryba achemenides]]*
Oryba kadeni MHNT CUT 2010 0 126 Bolivia male.jpg|*[[Oryba kadeni]]*


## Kilder
* Markku Savela's Lepidoptera and some other life forms: Sjekkliste over artene. Hentet 25.10. 2012.
* Oehlke, B. (2011) Tribus Dilophonotini. Med bilder av artene http://www.silkmoths.bizland.com/trdilophonotini.htm

## Eksterne lenker
*